Eile oli aga see päev, kus oli saare selle aasta esimene pidu. Vähemalt selline, kus ma ka käisin. Saun ja kitarr ja puha,  mis sest, et pisut pinguli õhustikuga. Üks tahtis meenutada kadund Juhanit ja Heinot, teine aga pahandas, et on ikkagi tema sünnipäev ja ega me matustel ei ole. Üks tahtis laulda ühtesid laule, teine keelas ära, tal ikkagi sünnipäev, ja nõudis hoopis teisi, aga neid ei tahtnud jälle kolmandad. Aga ikkagi oli kena pidu. Ma jõin ka ühe õlle ära, nüüd on selline tunne, nagu oleks jäme jooming olnud. Pea lõhub ja seest keerab.